Vy Buss

Vy Buss AS, tidligere Nettbuss AS, er et norsk busskonsern eid av Samferdselsdepartementet gjennom Vy. Nettbuss ble til den 10. februar 2000, da NSB Biltrafikk ble delt ved at godstrafikken ble skilt ut i Nettlast, mens busstrafikken fortsatte i Nettbuss. NSB Biltrafikks historie går helt tilbake til 1925, men ble et eget selskap først i 1996.

Selskapet kjører lokal-, region- og langruter i Innlandet, Møre og Romsdal, Oslo, Rogaland, Trøndelag, Vestfold og Telemark, Vestland og Viken. Av kommersiell trafikk kjører selskapet ekspressbussruter under egen merkevare Vy express og som del av NOR-WAY Bussekspress-nettet, og flybuss Ålesund–Vigra og Fredrikstad-Oslo lufthavn (Gardermoen) som en del av Flybussen-samarbeidet. De svenske datterselskapene driver lokaltrafikk i blant annet Västra Götaland, Gävle og Östersund, og ekspressbussruter under navnet Vy bus4you. Datterselskapet Team Verksted har tungbilverksteder både i Norge og Sverige.

Konsernet hadde i 2012 en markedsandel på 32 % av busstransporten i Norge og 6 % i Sverige, og eide i 2015 totalt  busser.

Per mars 2021 hadde VY Buss (gjennom Ruter Region) garasjer ved Sætre (Åsheim), Bjørkelangen, Enebakk, Slemmestad, Gardermoen, Eidsvoll og Årnes.

Organisering 

Datterselskaper
 Team Verksted AS
  Vy Buss AB
  Vy Travel AB
  Team Verkstad AB

Tilknyttede selskaper
 Minibuss 24-7 AS (49,33 %)
 Nordlandsbuss AS (34 %)
 Peer Gynt Tours AS (34 %)

Tidligere datterselskaper og tilknyttede selskaper
 BorgBuss
 Klæburuten
 Hallingdal Billag
 Nettbuss Travel AS
 Nettbuss Drammen
 Nettbuss Travel Drammen
 Nettbuss Midt-Norge
 Nettbuss Møre
 Nettbuss Nordfjord-Ottadalen
 Nettbuss Ringerike
 Nettbuss Sogn Billag
 Nettbuss Sør
 Nettbuss Trondheim
 Nettbuss Vest
 Nettbuss Øst
 Aukra Auto AS (66 %)
 Bergen Buss Service AS (34,17 %)
  Klövsjö-Rätan Trafik AB (25 %)
  Strömstad-Tanum Buss AB (40 %)
  Nettbuss Sverige AB
  Nettbuss Transfer AB
  Nettbuss Stadsbussarna AB
  Nettbuss Danmark A/S
 Keolis Danmark A/S (25 %, fellesforetak med Keolis)
 Netbus Turist A/S
  Þingvallaleið ehf. (10 %)

Referanser

Eksterne lenker 
 

 
Norske busselskaper
Etableringer i 2000
NOR-WAY Bussekspress driftselskaper